बुढिय़ा को घर से उठाकर लाया गया। रज्जो को भी बुला लिया गया। मुखियाजी ने कहा यदि यह आदिवासियों का गांव होता तो अब तक लोग बुढिय़ा को जिन्दा जला देते या फिर सर मुंडवा कर नंगा करके पूरे गांव में घुमाते। लेकिन यह शरीफ लोगों का गांव है। हम लोग ऐसा नहीं करते हैं। कह कर मुखियाजी ने बुढिय़ा की ओर देखा। उन्हें डर था कि वे यदि सजा की बात करते हैं तो बुढिय़ा उनके मिलने का भेद न खोल दे। लेकिन बुढिय़ा चुपचाप थी और थर-थर कांप रही थी।